ddrg/super_eurlex huggingface dataset:
7.

domnieva sa, že pilotný projekt, ktorý predložili Luigi Berlinguer and Erminia Mazzoni a ktorý by mal podľa plánu prebiehať v roku 2012, by mal byť predovšetkým zameraný na určenie a rozšírenie najlepších postupov v organizácii prístupu k právu EÚ a príslušnú odbornú prípravu v rámci systémov súdnictva členských štátov a škôl poskytujúcich odbornú prípravu; domnieva sa napríklad, že EÚ by mala povzbudzovať členské štáty k tomu, aby nasledovali príklad úspešných inštitútov, ako sú koordinátori pre právo EÚ, ktorí pôsobia v Taliansku a Holandsku v rámci štruktúry vnútroštátnych súdov, a aby podporovali odbornú prípravu takýchto koordinátorov a inak uľahčovali ich prácu na úrovni EÚ;
—

so zreteľom na správu ILO s názvom Resilience of the Cooperative Business Model in Times of Crisis (Odolnosť družstevného podnikateľského modelu v čase krízy) (8),
7.

vyzýva Európsku radu, aby prijala politické usmernenie na presun daňového zaťaženia z práce vo forme nemzdových nákladov, a zároveň podporovala podniky, ktoré využívajú tieto oslobodenia/zníženia daní, aby ako protihodnotu ponúkali mzdy zaručujúce dôstojný život; vyjadruje presvedčenie, že týmto by sa zatraktívnilo prijímanie a udržanie zamestnancov a zlepšila by sa celková situácia na trhu práce, obzvlášť situácia zraniteľných skupín; vyzýva Európsku radu, aby v súlade so zásadou subsidiarity schválila usmernenia zamerané na zvýšenie príjmov prostredníctvom spravodlivého, progresívneho, redistribučného, účinného a efektívneho zdanenia a aby prostredníctvom lepšej daňovej koordinácie podporila boj proti daňovým únikom a zabezpečila tak spravodlivosť systému a zachovala sociálnu súdržnosť;
—

so zreteľom na svoje uznesenia o Rusku, najmä na uznesenia zo 14. decembra 2011 o nadchádzajúcom samite EÚ – Rusko 15. decembra 2011 a výsledkoch volieb do Dumy zo 4. decembra 2011 (1) a zo 7. júla 2011 o prípravách na decembrové voľby do ruskej Štátnej dumy (2),
J.

keďže, pokiaľ ide o biologické referencie a parametre, ktoré sú súčasťou pravidiel výlovu, mali by sa zohľadniť najnovšie vedecké odporúčania a Komisia by mala mať právomoc prijímať delegované akty v súlade s článkom 290 Zmluvy o fungovaní EÚ, pokiaľ ide o úpravy niektorých biologických referencií a parametrov začlenených do pravidiel výlovu, aby bola schopná rýchlo reagovať na zmeny;
E.

keďže egyptský námestník ministra zdravotníctva Hišám Šejha označil tragédiu na štadióne za najväčšiu pohromu v dejinách egyptského futbalu; keďže SCAF nariadila, aby boli zranení členovia tímu a fanúšikovia hosťujúcej strany prevezení vrtuľníkmi do vojenskej nemocnice; keďže šport – a to najmä v období prechodu a sociálnych nepokojov – by mal mať zjednocujúcu úlohu, navodzovať pocit normálneho života a iniciovať zmierenie rozdelených spoločenstiev;
2.

domnieva sa, že je žiaduce zabrániť ďalšiemu nárastu počtu regionálnych letísk, a konštatuje, že rozvoj regionálnych letísk by mal byť cielený, aby sa zabránilo vytváraniu nevyužívaných alebo neefektívne využívaných letiskových infraštruktúr, čo by mohlo viesť k ekonomickému zaťaženiu zodpovedných orgánov; trvá naopak na tom, že by sa mali posilňovať existujúce spojenia, najmä v geograficky znevýhodnených oblastiach (akými sú napríklad ostrovy); víta preto každú iniciatívu zameranú na posilnenie úlohy verejnej dopravy vrátane cestnej dopravy pri zavádzaní nových spojení; zdôrazňuje, že verejné financovanie regionálnych letísk by malo byť v súlade s článkami 106 a 107 Zmluvy o fungovaní Európskej únie týkajúcimi sa štátnej pomoci; domnieva sa, že by sa malo zabezpečiť vytvorenie systému sankcií pre dotované letecké spoločnosti, ktoré opustia regionálne letiská pred určeným termínom;
65.

vyzýva EIB, aby objasnila svoj postoj k tzv. dlhopisom na projekty EÚ či iným inovatívnym finančným nástrojom založeným na spolufinancovaní z rozpočtov EÚ a EIB; je presvedčený, že Komisia by mala zaviesť dlhopisy na projekty EÚ, ktoré by mali začať fungovať čo najskôr, najlepšie pred rozpočtovým obdobím 2014 – 2020; vyzýva EIB, aby sa aktívne podieľala na realizácii takýchto iniciatív; domnieva sa, že realizácia návrhu Komisie týkajúceho sa dlhopisov na projekty v rámci stratégie Európa 2020 by mohla prispieť k rozvoju udržateľného priemyslu a infraštruktúry v členských štátoch, ako aj na úrovni EÚ; zdôrazňuje, že postupy vypracované na tento účel by mali byť výslovne stanovené v rámci týkajúcom sa oprávnenosti projektov, ktorý podlieha riadnemu legislatívnemu postupu; domnieva sa, že vo všetkých inovatívnych finančných nástrojoch by sa mali splniť požiadavky týkajúce sa environmentálnych a sociálnych noriem a noriem v oblasti občianskych práv a transparentnosti;
28.

poznamenáva, že správna rada je orgánom zodpovedným za prehodnocovanie a schvaľovanie stratégie spoločnosti, čo zahŕňa prístup spoločnosti k rizikovým situáciám, a že by mala o tom zmysluplne podávať správy akcionárom, pokiaľ je to možné bez zverejnenia informácií, ktoré by mohli spôsobiť spoločnosti ujmu, napríklad pokiaľ ide o konkurentov; domnieva sa, že by sa mali zohľadňovať i environmentálne a sociálne riziká, pokiaľ majú významný dosah na danú spoločnosť, ako sa to vyžaduje v právnych predpisoch EÚ;
2.

zastáva názor, že pokiaľ sa bude vyvíjať uspokojivé úsilie o splnenie kľúčovej priority vytýčenej Komisiou v jej stanovisku a pokiaľ bude naďalej pokračovať proces reforiem, mali by sa čo najskôr otvoriť prístupové rokovania so Srbskom, čím EÚ dokáže svoju angažovanosť v súvislosti s budúcim členstvom tejto krajiny v EÚ; víta významný pokrok Srbska smerom k splneniu politických kodanských kritérií, ako to uznala Európska rada, a pripomína, že ďalší pokrok Srbska v európskom integračnom procese závisí od pokračovania pokroku v tejto oblasti, a najmä od zaručenia demokracie, fungovania demokratických inštitúcií, podporovania právneho štátu, dodržiavania ľudských práv, rovnakej a oddanej ochrany všetkých menšín v celom Srbsku v súlade s európskymi normami, udržiavania dobrých susedských vzťahov a regionálnej spolupráce vrátane mierového riešenia bilaterálnych otázok, ako aj zlepšenia fungovania trhového hospodárstva; vyzýva najmä srbské orgány, aby neorganizovali miestne voľby v obciach severného Kosova, pretože by boli v rozpore s medzinárodným právom a rezolúciou BR OSN 1244; vyzýva srbské orgány, aby podporovali začlenenie týchto obcí v rámci širšieho Kosova;
17.

pripomína, že takmer 80 miliónov ľudí so zdravotným postihnutím v Európskej únii stále čelí často neprekonateľným prekážkam pri rôznorodom vykonávaní svojho občianskeho práva Únie na slobodu pohybu; vyzýva preto inštitúcie EÚ a členské štáty, aby odhalili a odstránili prekážky a bariéry obmedzujúce prístup ľudí so zdravotným postihnutím k výhodám plynúcim z občianskych práv EÚ a aby čo najskôr uľahčili ľuďom so zdravotným postihnutím získať prístup ku všetkým dopravným prostriedkom, príslušnej infraštruktúre, verejnému vzdelávaniu a informáciám bez prieťahov či dodatočných nákladov v súlade s Európskou stratégiou pre oblasť zdravotného postihnutia 2010 – 2020 (COM(2010)0636) a a s vyššie uvedeným uznesením z 25. októbra 2011; v tejto súvislosti upozorňuje aj na neúmerne zvýšený počet starších ľudí so zníženou pohyblivosťou; požaduje vytvorenie programu podobného programu Erasmus pre osoby so zdravotným postihnutím;
21.

varuje srbské orgány, že organizácia miestnych volieb v Kosove by bola v rozpore s medzinárodným právom, najmä so zreteľom na rezolúciu Bezpečnostnej rady OSN 1244, a ohrozila by stabilitu v regióne i prebiehajúci bilaterálny dialóg s Kosovom; poukazuje na to, že možnosť prípadnej účasti držiteľov srbského občianstva, ktorí majú bydlisko v Kosove, v nadchádzajúcich srbských parlamentných voľbách by sa mala dohodnúť s kosovskými orgánmi v spolupráci s Dočasnou misiou OSN v Kosove (UNMIK) a OBSE;
63.

vyzýva Komisiu, aby vyvinula úsilie o možnú zmenu Montrealského dohovoru s cieľom zaručiť, aby sa pomôcky zabezpečujúce mobilitu osôb so zníženou pohyblivosťou nahrádzali v plnej výške, pretože toto vybavenie je dôležité pre ich integritu, dôstojnosť a samostatnosť, a nie je teda v žiadnom prípade porovnateľné s batožinou, a že cestujúci by mal mať podľa možnosti právo používať vlastný invalidný vozík až ku dverám lietadla a dostať ho späť po prílete pri dverách lietadla; okrem toho trvá na tom, že osoby so zníženou pohyblivosťou musia byť informované o svojom práve požadovať náhradu škody spôsobenej na ich pomôckach zabezpečujúcich mobilitu a o svojom práve na osobitné deklarovanie záujmu v súlade s Montrealským dohovorom;
26.

poznamenáva, že v súčasnosti sa v Čiernej Hore nachádza približne 15 000 utečencov, osôb vysídlených v rámci krajiny a vysídlených osôb pochádzajúcich z Chorvátska, Bosny a Hercegoviny a Kosova, a tak vyzýva vládu Čiernej Hory, aby našla trvalé a udržateľné riešenie tejto otázky, a to vykonávaním príslušnej stratégie v plnej miere a vyvíjaním ďalšieho úsilia na to, aby bolo vysídleným osobám poskytnuté právne postavenie; považuje za dôležité, aby sa vrátili do svojich krajín pôvodu, a tiež za potrebné, aby sa odstránili zvyšné prekážky medzi krajinami regiónu a uľahčil sa tento návrat; v tejto súvislosti s uspokojením konštatuje, že Čierna hora sa aktívne zapája do regionálneho programu Belehradská iniciatíva a tiež hrá aktívnu úlohu pri prijímaní čiernohorského akčného plánu na vykonávanie Stratégie pre trvalé riešenie otázky vysídlených osôb a osôb vysídlených v rámci krajiny;
3.

poznamenáva, že Turecko je jedinou kandidátskou krajinou, v ktorej nedošlo k liberalizácii vízového režimu; zdôrazňuje, že je dôležité uľahčiť vstup do Európskej únie obchodníkom, akademickým pracovníkom, študentom a zástupcom občianskej spoločnosti; podporuje snahy Komisie a členských štátov o uplatňovanie vízového kódexu, zjednocovanie a zjednodušovanie vízových požiadaviek a zriaďovanie nových centier na vydávanie víz v Turecku; naliehavo vyzýva Turecko, aby bez ďalšieho odkladu podpísalo a vykonávalo readmisnú dohodu medzi EÚ a Tureckom a aby zabezpečilo, aby sa do nadobudnutia platnosti dohody v plnej miere uplatňovali existujúce dvojstranné dohody; zdôrazňuje význam prehlbovania spolupráce medzi EÚ a Tureckom v oblasti riadenia migrácie, boja proti obchodovaniu s ľuďmi a hraničných kontrol okrem iného vzhľadom na to, že cez Turecko prichádza na územie EÚ vysoký podiel nelegálnych prisťahovalcov; žiada o postupné zbližovanie vízovej politiky Turecka a EÚ, pokiaľ ide o občanov z tretích krajín; zastáva názor, že Rada by hneď po podpísaní readmisnej dohody mala poveriť Komisiu začatím dialógu o otázkach týkajúcich sa víz a stanovením plánu liberalizácie vízového režimu;
—

so zreteľom na svoje predchádzajúce správy a uznesenia o Rusku, najmä na uznesenia zo 16. februára 2012 (1) o nadchádzajúcich prezidentských voľbách v Rusku, zo 14. decembra 2011 (2) o výsledkoch volieb do Štátnej dumy, a predovšetkým na kritiku týkajúcu sa ich organizácie, a zo 7. júla 2011 (3) o prípravách na decembrové voľby 2011 do ruskej Štátnej dumy,
21.

žiada výraznú finančnú podporu dohôd o spoločných základných študijných programoch, ktoré zaručia riadne definované študijné výsledky, okrem iného posúdením metodiky Tuning a prostredníctvom skúseností z Tuning Academy; žiada, aby sa osobitná pozornosť venovala špecifickej povahe študijných programov humanitných predmetov, ktoré sú základom demokracie a nástrojom na dosiahnutie európskej súdržnosti, s cieľom určiť, ktoré konkrétne vedomosti a zručnosti by sa mali zahrnúť do vysokoškolských kurzov, aby sa podporilo vzdelávanie vo forme, v ktorej sa spájajú všeobecné merateľné zručnosti (vyjadrené schopnosťou využívať vedomosti) a vyučovanie a výskum ako originálna kritická analýza; zastáva názor, že popri znalosti základnej problematiky by mal každý program v každom predmete obsahovať rozvíjanie prierezových kľúčových schopností, ako je kritické myslenie, komunikácia a podnikateľské zručnosti;
41.

žiada posilnenie protidiskriminačných politík a ich účinné vykonávanie vrátane väčšieho úsilia ochraňovať práva žien a detí, ako aj práva osôb so zdravotným postihnutím; víta aktívnu a účinnú úlohu parlamentného klubu žien, ale vyjadruje znepokojenie nad stále veľmi slabou účasťou žien na politickom živote na miestnej úrovni a domnieva sa, že by sa mali posilniť a vykonávať vzdelávacie programy zamerané na zapojenie žien do občianskeho a politického života; žiada, aby sa pokračovalo v úsilí zameranom na to, aby osoby so zdravotným postihnutím neboli umiestňované do ústavov; víta parlamentnú ratifikáciu Dohovoru OSN o právach osôb so zdravotným postihnutím zo 7. decembra 2011;
26.

zdôrazňuje potrebu sledovania profesionálneho uplatnenia absolventov s cieľom zistiť, do akej miery vysokoškolské vzdelávanie zodpovedá potrebám trhu práce; preto víta záväzok Komisie zlepšiť dostupnosť takýchto údajov so základným cieľom poskytovať študentom informácie, ktoré sú potrebné a užitočné pri rozhodovaní o štúdiu, a súčasne poskytovať inštitúciám vysokoškolského vzdelávania a výskumným inštitúciám informácie na identifikáciu na identifikáciu a následnú prípravu študijných programov zahŕňajúcich všeobecné znalosti, ako aj osobitné odborné zručnosti prostredníctvom celoživotného vzdelávania a v neustálom dialógu so subjektmi zapojenými do poskytovania znalostí, ako aj so spoločnosťou ako takou a štátom;
3.

konštatuje, že čínske hospodárstvo nespĺňa kritériá trhového hospodárstva, ktoré definovalo WTO; vyzýva Komisiu, aby spolupracovala s čínskou vládou s cieľom odstrániť všetky zostávajúce prekážky do roku 2016, keď má WTO udeliť Číne štatút trhového hospodárstva; zdôrazňuje, že tento štatút by mal byť priznaný pred uvedeným termínom len vtedy, ak Čína splní všetky kritériá; žiada, aby EÚ formou výročných správ pravidelne hodnotila, ako Čína dodržiava záväzky začlenené do jej protokolu o pristúpení do WTO;
10.

všíma si úspech Komisie v projekte EU Pilot; upozorňuje však na to, že projekt síce mohol prispieť k zníženiu počtu prípadov porušenia právnych predpisov, na druhej strane však mohol zapríčiniť, že riešenie najzložitejších prípadov v oblasti konaní vo veci formálneho porušenia právnych predpisov by ostalo na pleciach Komisie, čo by zároveň mohlo zapríčiniť predĺženie prípadov porušenia právnych predpisov; obáva sa, že to povedie k neskoršiemu riešeniu nedostatkov vnútorného trhu;
68.

vyzýva Turecko, aby zvýšilo úsilie, pokiaľ ide o uskutočnenie súhrnných reforiem, aby v záujme vlastnej modernizácie splnilo kodanské kritériá a aby vytvorilo atmosféru vzájomného pochopenia a rešpektu so všetkými 27 členskými štátmi EÚ, čím by umožnilo výmenu najlepších postupov z oblasti rodovej rovnosti so všetkými v prospech žien v Turecku;
—

so zreteľom na Americkú deklaráciu ľudských práv z roku 1948, ktorá sformalizovala založenie Medziamerického systému ochrany ľudských práv (IAHRS), a so zreteľom na vytvorenie Medziamerickej komisie pre ľudské práva (IACHR) Organizáciou amerických štátov (OAS) v roku 1959, ktorej členom sa Venezuela stala v roku 1977, a so zreteľom na oficiálne zriadenie IACHR v roku 1979,
—

so zreteľom na Chartu základných práv Európskej únie, ako bola začlenená do zmlúv prostredníctvom článku 6 Zmluvy o Európskej únii, a najmä na jej článok 7 (rešpektovanie súkromného a rodinného života), článok 21 (nediskriminácia), článok 24 (práva dieťaťa), článok 25 (práva starších osôb), článok 26 (integrácia osôb so zdravotným postihnutím) a článok 28 (ochrana spotrebiteľov),
15.

vyzýva členské štáty, aby zaviedli a vyhodnotili nové záväzné ciele pre mládež, pričom by v súlade s cieľmi stratégie Európa 2020 mali venovať osobitnú pozornosť politickým stratégiám zameraným na kvalitu a mládež, ktoré by mali byť zahrnuté do ich vnútroštátnych reformných programov;
33.

vyzýva Komisiu, aby zjednodušila acquis v oblasti odpadu pri zohľadnení hierarchie odpadu a potreby znížiť reziduálny odpad na úplné minimum; preto vyzýva Komisiu, aby do roku 2014 predložila návrhy s cieľom postupne zaviesť všeobecný zákaz skládkovania odpadu na európskej úrovni a zákaz spaľovania recyklovateľného a kompostovateľného odpadu do konca tohto desaťročia; uvedené by mali sprevádzať vhodné prechodné opatrenia vrátane ďalšieho rozvoja spoločných noriem na základe prístupu životného cyklu; vyzýva Komisiu, aby preskúmala recyklačné ciele smernice o odpadoch pre rok 2020; zastáva názor, že daň zo skládkovania odpadu, ako ju už zaviedli niektoré členské štáty, by tiež pomohla dosiahnuť uvedené ciele;
19.

v tejto súvislosti ľutuje, že stratégii vnútornej bezpečnosti stále chýba primeraný „rozmer spravodlivosti“; v súlade so Štokholmským programom pripomína, že vzájomná dôvera sa musí posilniť postupným rozvíjaním európskej justičnej kultúry založenej na rôznosti právnych systémov členských štátov a na jednote prostredníctvom európskeho práva, a že justičné systémy členských štátov by mali byť schopné jednotne a účinne spolupracovať v súlade so svojimi vnútroštátnymi právnymi tradíciami; domnieva sa, že na stanovenie súboru priorít v oblasti justičnej spolupráce treba hľadieť v rámci úzkeho prepojenia medzi všetkými rozmermi priestoru zakotveného v hlave V ZFEÚ, a to priestoru slobody, bezpečnosti a spravodlivosti; zdôrazňuje, že je dôležité, aby sa riadne vykonávali dohody o justičnej spolupráci uzatvorené s tretími krajinami;
N.

keďže Africký roh, najmä Somálsko, bol postihnutý krutým hladomorom spôsobeným suchom, čo vyústilo do vážnej humanitárnej krízy postihujúcej viac ako 12 miliónov ľudí v regióne a vyše 7,5 milióna v Somálsku; keďže hladomor spôsobil smrť mnohých ľudí, najmä detí, ale bol aj príčinou rozsiahleho prúdu utečencov do susediacej Kene a Etiópie; keďže Európska komisia zvýšila finančné prostriedky na humanitárnu pomoc z 9 miliónov EUR v roku 2008 na 46 miliónov EUR v roku 2009, ale tieto prostriedky zasa znížila na 35 miliónov EUR v roku 2010 a 30 miliónov EUR v roku 2011; keďže Komisia prehodnotila rozdelenie finančných prostriedkov na humanitárnu pomoc do výšky 77 miliónov EUR až po zničujúcom suchu v lete roku 2011,
7.

vyjadruje poľutovanie nad úlohou európskych spoločností pri vývoze zbraní a položiek s dvojakým použitím do krajín s represívnymi režimami, ako aj pri likvidácii technológií organizovaných diktátorskými režimami; vyzýva Komisiu, aby vypracovala usmernenia pre spoločnosti EÚ, ktoré by ich zaväzovali konať v takýchto situáciách v súlade so základnými zásadami EÚ;
3.

trvá na tom, že v rámci rozpočtu EÚ by sa mala dosiahnuť primeraná rovnováha medzi príjmami zo skutočných vlastných zdrojov a výdavkami, ako sa vyžaduje v zmluve; konštatuje, že nie je pripravený schváliť nariadenie o budúcom VFR bez toho, aby sa dosiahla politická dohoda v súvislosti s reformou systému vlastných zdrojov, ktorá by viedla k ukončeniu jestvujúcich zliav a iných nápravných mechanizmov, ako aj k väčšej transparentnosti, spravodlivosti a udržateľnosti; víta legislatívne návrhy Komisie z 29. júna 2011 týkajúce sa reformy systému vlastných zdrojov vrátane návrhov na ustanovenie dane z finančných transakcií a novej DPH EÚ za vlastné zdroje, ktorých cieľom je znížiť do roku 2020 podiel príspevkov členských štátov založených na HND do rozpočtu EÚ na 40 %, čo by prispelo k úsiliu členských štátov o konsolidáciu;
4.

domnieva sa, že je nutné zachovať dynamiku, ktorá sa dosiahla Aktom o vnútornom trhu, a navrhuje preto, aby sa Akt o vnútornom trhu stal prebiehajúcim programom, ktorý by sa každoročne aktualizoval a vyhodnocoval; víta plán Komisie na ďalšie prehĺbenie vnútorného trhu vyhodnotením pokroku, ktorý sa dosiahol Aktom o vnútornom trhu do konca roku 2012, s cieľom uľahčiť rast a zlepšiť riadenie vnútorného trhu; pripomína, že Akt o vnútornom trhu by mal tiež riešiť sociálno-ekonomické problémy EÚ a mal by smerovať k trhu, ktorý je v službách občanov;
B.

keďže Európska únia je druhým najväčším obchodným partnerom Kolumbie a Peru a keďže plánovaná dohoda o obchode zabezpečuje úplnú liberalizáciu obchodu s priemyselnými a rybolovnými produktmi, čo by mohlo podľa nezávislej štúdie o hodnotení vplyvu na udržateľnosť v dlhodobom meradle zvýšiť HDP Kolumbie až o 1,3 % a HDP Peru o 0,7 %, ale mohlo by to mať aj značne nepriaznivý vplyv na environmentálnej a sociálnej úrovni;
17.

zdôrazňuje, že stabilná zmluva o obchode so zbraňami musí obsahovať ustanovenia a ukazovatele, ktoré by zaväzovali zmluvné štáty, aby prijali vnútroštátne právne predpisy a zriadili vnútroštátny orgán zodpovedný za kontrolu všetkých prevodov zbraní, ktoré patria do pôsobnosti tejto zmluvy, a plnili všetky požiadavky v oblasti podávania správ a uplatňovania zmluvy; zastáva názor, že uplatňovanie zmluvy o obchode so zbraňami by malo zahŕňať kontrolu konečných užívateľov a činnosť sprostredkovateľov vrátane registrácie subjektov a udeľovania povolení na ich činnosť, poskytovania potrebných informácií a plnej dokumentácie žiadateľmi pred vydaním povolenia na vývoz, ako aj legislatívnych opatrení, ktoré stanovia, že všetky prevody konvenčných zbraní a munície, na ktoré vnútroštátne orgány nevydali povolenie alebo ktoré nie sú v súlade so zmluvou, sú trestnými činmi;
16.

zdôrazňuje, že je dôležité zriadiť pre Guineu-Bissau tzv. krízovú kontaktnú skupinu, ktorú by koordinovala OSN a ktorá by bola zložená zo zástupcov Africkej únie, združenia ECOWAS a CPLP, ako sa uvádza v osobitnej správe generálneho tajomníka OSN z 30. apríla 2012 o situácii v Guinei-Bissau, a vyzýva EÚ, aby sa do tejto skupiny zapojila;
1.

víta návrhy Komisie, ktorých cieľom je doplniť priority ročného prieskumu rastu týkajúce sa zamestnanosti o strednodobé politické usmernenia zamerané na dosiahnutie cieľov stanovených v stratégii EÚ 2020; víta širokú škálu tém, ktorými sa zaoberá balík opatrení pre zamestnanosť a chváli dlho požadovanú zmenu politiky smerom k vytváraniu pracovných miest; vyzýva na poskytnutie potrebných investícií do zamestnanosti a rastu v ekologickom hospodárstve, zdravotníctve a odvetví sociálnych služieb a IKT, a to vrátane investícií do zručností, odbornej prípravy a na vyplácanie vyšších miezd;
75.

domnieva sa, že cieľom 7. EAP by malo byť začlenenie environmentálnych hľadísk do všetkých oblastí vonkajších vzťahov EÚ, najmä do rozvojovej pomoci a obchodných dohôd, s cieľom podporovať ochranu životného prostredia v tretích krajinách; nabáda EÚ, aby podporovala spoločné plánovanie výskumu v oblasti životného prostredia so svojimi susedmi;
—

so zreteľom na závery švédskeho predsedníctva z 10. novembra 2009 z konferencie vo Visby o impulze pre elektronickú Úniu do roku 2015 (Creating impact for an eUnion 2015),
—

so zreteľom na otázku na ústne zodpovedanie B7-0635/2011 pre Komisiu zo 4. októbra 2011 o súlade nemeckých a britských daňových dohôd so Švajčiarskom so smernicou EÚ o zdaňovaní úspor,
137.

uznáva potrebu začlenenia obáv týkajúcich sa ľudských práv do práce všetkých parlamentných výborov a delegácií zaoberajúcich sa vonkajšími vzťahmi, pričom by sa mali uplatňovať odporúčania zo správ vypracovaných ad hoc pracovnými skupinami Európskeho parlamentu; odporúča, aby sa poslanci Európskeho parlamentu systematicky stretávali s obhajcami ľudských práv na svojich oficiálnych misiách do tretích krajín, a to všade tam, kde je to možné, aj s uväznenými aktivistami, s cieľom viac ich zviditeľniť; víta rozhodnutie zvýšiť zdroje dostupné podvýboru pre ľudské práva v súvislosti so zmenami vyplývajúcimi z Lisabonskej zmluvy;
32.

upozorňuje na úlohu najvzdialenejších regiónov ako hranice EÚ so zvyškom sveta a požaduje prístup, najmä prostredníctvom ďalších úvah oznámených Komisiou v partnerstve s najvzdialenejšími regiónmi, ktorý by uznával susedstvo EÚ s tretími krajinami vrátane krajín s privilegovanými historickými a kultúrnymi vzťahmi; upozorňuje na problémy pri začleňovaní do príslušných geografických oblastí a na potrebu nájsť osobitné inovatívne formy, ktorými by sa podporilo skutočné regionálne začlenenie prostredníctvom spoločných programov a projektov medzi najvzdialenejšími regiónmi a susednými tretími krajinami a napomohlo vytvorenie dobrej konektivity v príslušných geografických oblastiach; zdôrazňuje význam vonkajšieho aspektu niektorých európskych politík pre najvzdialenejšie regióny a trvá na tom, že je potrebné vypracovať štúdie na meranie vplyvu medzinárodných obchodných dohôd a dohôd v oblasti rybného hospodárstva a ich účinkov na najvzdialenejšie regióny a ich miestnu produkciu a vypracovať tiež kompenzačné opatrenia, ktoré by umožnili zmierniť škody vyplývajúce z uzatvorenia týchto dohôd;